Flere medier har de siste dagene skrevet om at mange har meldt seg inn i Kristelig Folkeparti (KrF) etter Knut Arild Hareides tale, der han signaliserte at han ønsket samtaler om å danne regjering med Arbeiderpartiet.

Aftenposten skrev tidligere denne uken at partiet har fått 700 nye medlemmer, men om vi ser nøyere på medlemsutviklingen i KrF, ser vi at partiet likevel befinner seg i en historisk krise.

Tradisjonelt har KrF hatt et svært høyt medlemstall i forhold til oppslutning ved valg. I 2011, da Knut Arild Hareide ble valgt til partileder, hadde KrF 33.800 medlemmer. Det var det høyeste antallet partimedlemmer etter Arbeiderpartiet. Høyre hadde samme år 31.800 medlemmer.